b'\n_START_ARTICLE_\nPascal Fabre\n_START_SECTION_\n\xc5\xbdivljenjepis\n_START_PARAGRAPH_\nMednarodno kariero je za\xc4\x8del v prvenstvu Evropske Formule 2 v sezoni 1982, ko je zasedel petnajsto mesto v prvenstvu. Po letu premora je nastopil \xc5\xa1e v sezoni 1984, ko je z eno zmago zasedel osmo mesto v prvenstvu. Nato se je preselil v Formulo 3000, kjer je v naslednji sezoni 1985 zasedel \xc5\xa1estnajsto mesto v prvenstvu, v sezoni 1986 pa z eno zmago sedmo mesto v prvenstvu. V Formuli 1 je debitiral v sezoni 1987, ko je nastopil na prvih \xc5\xa1tirinajstih dirkah sezone in kot najbolj\xc5\xa1a rezultata dosegel deveti mesti na Velikih nagradah Francije in Velike Britanije, dosegel pa je \xc5\xa1e \xc5\xa1est uvrstitev med desetim in trinajstim mestom. Dve dirki pred koncem sezone se je upokojil kot dirka\xc4\x8d.'